भारत के पास आॅस्ट्रेलिया में पहली बार टेस्ट सीरीज जीतने का सर्वश्रेष्ठ मौका: हसी - समाचारBuddy
Home खेल भारत के पास आॅस्ट्रेलिया में पहली बार टेस्ट सीरीज जीतने का सर्वश्रेष्ठ...
भारत के पास आॅस्ट्रेलिया में पहली बार टेस्ट सीरीज जीतने का सर्वश्रेष्ठ मौका: हसी
आॅस्ट्रेलिया के पूर्व बल्लेबाज माइक हसी ने कहा कि भारत के पास इस साल आॅस्ट्रेलिया में पहली बार टेस्ट श्रृंखला जीतने का सर्वश्रेष्ठ मौका है। दिसंबर-जनवरी में होने वाली चार टेस्ट की श्रृंखला में भारत को डेविड वार्नर और स्टीव स्मिथ की गैरमौजूदगी से कमजोर हुई आॅस्ट्रेलियाई टीम का सामना करना है।
हसी ने यहां एक कार्यक्रम के दौरान कहा, ‘‘मैं आॅस्ट्रेलिया की बल्लेबाजी को लेकर थोड़ा चिंतित हूं क्योंकि हम अपने दो सर्वश्रेष्ठ बल्लेबाजों स्मिथ और वार्नर के बिना खेलेंगे। भारत के पास यह आॅस्ट्रेलिया में अपनी पहली श्रृंखला जीतने का शानदार मौका है।’’ वार्नर, स्मिथ और कैमरन बेनक्राफ्ट को दक्षिण अफ्रीका में गेंद से छेड़छाड़ प्रकरण में उनकी भूमिकाओं के लिए प्रतिबंधित किया गया है।
हसी ने हालांकि कहा कि अगर मिशेल स्टार्क की अगुआई वाला आॅस्ट्रेलियाई आक्रमण उछाल और तेजी भरी पिचों पर सफल रहता है तो भारत की राह आसान नहीं होगी। उन्होंने कहा, ‘‘अगर मिशेल स्टार्क, जोश हेजलवुड, पैट कमिंस और नाथन लियोन फिट होते हैं और अच्छा प्रदर्शन करते हैं तो भारत को रनों के लिए कड़ी मेहनत करनी होगी।’’
इंग्लैंड के खिलाफ एजबस्टन में पहले टेस्ट की टीम से चेतेश्वर पुजारा को बाहर करने पर हसी ने कहा कि इससे पता चलता है कि भारत मजबूत टीम है जिसका बल्लेबाजी क्रम अच्छा है। उन्होंने कहा, ‘‘पहले टेस्ट की टीम से पुजारा को बाहर करना भारत की मजबूती का अच्छा संकेत है। यह बताता है कि भारत अच्छी टीम है जिसका बल्लेबाजी क्रम मजबूत है।’’
Previous articleपहली बार ओपनिंग पर आए सहवाग ने जब 70 गेंदों पर ठोके थे 100 रन
Next articleइंजेक्शन देकर बच्चियों को बना रहे थे जवान, 8 अरेस्ट